ફરિયાદમા જણાવાયું છે કે આ બંને વેપારીઓ દ્વારા સરસીયામા પરશુરામ એન્ટરપ્રાઇઝના નામે પેઢી શરૂ કરવામા આવી હતી. તારીખ 13/9/09ના રોજ આ પેઢી દ્વારા ટીન નંબર લેવામા આવ્યો હતો અને તેના દ્વારા બિલ્ડીંગ મટીરીયલ્સ અને સિમેન્ટ પ્રોડકટ અને સ્ટીલનો ધંધો કરવામા આવતો હતો. પરંતુ પેઢી દ્વારા વર્ષ 2011થી લઇ 2015 સુધી બોગસ બિલીંગ દર્શાવી સરકાર પાસેથી ખોટી રીતે રિફંડ મેળવવામા આવ્યું હતુ. જેને પગલે આ તમામ વર્ષોના વેટની આકારણી કરાતા રૂપિયા 3,96,94,555ની રકમ સરકારની લેણી થતી હોય નોટીસ અપાઇ હતી. સરકાર દ્વારા વ્યાજ પણ વસુલવાનુ થાય છે. પરંતુ બંને વેપારી દ્વારા આ રકમ ન ચુકવાતા આખરે ફોજદારી ફરિયાદ નોંધાવાઇ છે.